20 sommerhuse i Sønderjylland skal have trævinduer, siger Naturklagenævn. De såkaldte Løjt Golfhuse i Sønderjylland - skal have skiftet vinduer og døre ud. De kun to år gamle og vedligeholdelsesfrie vinduer og døre i PVC må ikke blive siddende. Det har Vestre Landsret afgjort. Ejeren bag projektet er Thorkild Kristensen Ferieboliger - en del af  Kristensen Group med adresse i Aalborg. Afgørelsen kommer til at koste Thorkild Kristensen Ferieboliger, omkring to millioner kroner. Aabenraa Kommune vedtog i 2003 en lokalplan for hele sommerhusområdet, og her stod, at vinduer og døre skulle laves i træ. Thorkild Kristensen Ferieboliger protesterede mod lokalplanen, men den blev vedtaget. /ritzau/

Opsummering:
Aalborg-firma skal skifte PVC-vinduer ud med træ i 20 sommerhuse